Úradný vestník L 353 , 17/12/1990 S. 0046 - 0047



Smernica Rady zo 4. decembra 1990, ktorou sa stanovujú zmeny a doplnenia na účely implementácie určitých smerníc spoločenstva v Nemecku, týkajúcich sa štatistík prepravy tovaru a štatistík cien plynu a elektriny (90/653/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 213, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže Rada prijala smernicu 78/546/EHS [4], naposledy zmenenú a doplnenú smernicami 89/462/EHS [5], 80/1119/EHS [6] a 80/1177/EHS [7], ktoré boli zmenené a doplnené Aktom o pristúpení Španielska a Portugalska atýkajú sa štatistiky prepravy tovaru; keďže Rada prijala smernicu 90/377/EHS, ktorá sa týka postupu spoločenstva pri zdokonaľovaní transparentnosti cien plynu a elektriny účtovaných konečným užívateľom v priemysle [8]; keďže od dátumu zjednotenia Nemecka by malo byť právo spoločenstva plne uplatňované na území bývalej Nemeckej demokratickej republiky; keďže by sa mala rozšíriť regionálna špecifikácia pre štatistiku prepravy tak, aby zahŕňala územie bývalej Nemeckej demokratickej republiky; keďže zoznam správnych orgánov riadenia hlavných železničných sietí by sa mal zmeniť a doplniť pre účely štatistiky prepravy tovaru železnicou; keďže by sa mala rozšíriť špecifikácia regionálnych a lokálnych štatistík cien plynu a elektriny tak, aby zahŕňala územie bývalej Nemeckej demokratickej republiky; keďže terajšia situácia neumožňuje presnejšie definovanie príslušných regiónov a lokalít, PRIJALA TÚTO SMERNICU: Článok 1 1. Na špecifikáciu štatistík prepravy tovaru podľa smerníc 78/546/EHS, 80/1119/EHS a 80/1177/EHS určí Spolková republika Nemecko regióny na území bývalej Nemeckej demokratickej republiky a oznámi ich Komisii pred dátumom, keď budú dočasné opatrenia podľa smernice 90/476/EHS nahradené prechodnými opatreniami, a v žiadnom prípade nie neskôr než 31. decembra 1990. Táto informácia bude Komisiou poskytnutá Európskemu parlamentu a Rade. 2. Pro regionální statistiky železniční nákladní dopravy, na něž se vztahuje směrnice 80/1177/EHS, sdělí Spolková republika Německo názvy správ říd regionálnu štatistiku prepravy tovaru železnicou podľa smernice 80/1177/EHS oznámi Spolková republika Nemecko názvy administratívnych orgánov riadenia železničných tratí a zariadení v Nemecku pred dátumom, keď budú dočasné opatrenia podľa smernice 90/476/EHS nahradené prechodnými opatreniami, a v žiadnom prípade nie neskôr než 31. decembra 1990. Táto informácia bude poskytnutá Európskemu parlamentu a Rade. Článok 2 Pre špecifikáciu štatistík cien plynu a elektriny regiónmi a lokalitami podľa smernice 90/377/EHS určí Nemecko najneskôr do 1. júla 1992 regióny a lokality na území bývalej Nemeckej demokratickej republiky a oznámi ich Komisii. Táto informácia bude poskytnutá Rade a parlamentu. Článok 3 Komisia bude oprávnená zmeniť a doplniť nasledujúce: - prílohu II k smernici uvedenej v článku 1 ods. 1; - článok 1 ods. 2 k smernici 80/1177/EHS; - prílohy I a II k smernici 90/377/EHS po porade s príslušným výborom v súlade s postupom uloženým článkom 7 tejto smernice. Článok 4 Táto smernica je adresovaná členským štátom. V Bruseli 4. decembra 1990 Za Radu predseda G. de Michelis [1] Ú. v. ES C 248, 2.10.1990, s. 7. [2] Stanovisko predložené 21. novembra 1990 (ešte nebolo uverejnené v úradnom vestníku). [3] Stanovisko predložené 20. novembra 1990 (ešte nebolo uverejnené v úradnom vestníku). [4] Ú. v. ES L 168, 26.6.1978, s. 29. [5] Ú. v. ES L 226, 3.8.1989, s. 8. [6] Ú. v. ES L 339, 15.12.1980, s. 30. [7] Ú. v. ES L 350, 23.12.1980, s. 23. [8] Ú. v. ES L 185, 17.7.1990, s. 16. --------------------------------------------------